Tants aurukatla ümber

"Tants aurukatla ümber" on 1971. aastal ilmunud Mats Traadi romaan, mis tugineb eesti talupojaromaani traditsioonile. Esimest korda ilmus romaan ajakirja Looming kahes numbris aastal 1970. 

Romaanis on viis peatükki, kus valgustatakse "tantsus" läbi viis ajahetke, mis esindavad eesti maaelu. Romaanis valitseb argine õhkkond. Kuid samal ajal ei puudu pidulikud toonid. Igas "tantsus" juhtub ka naljakaid hetki. Kaunis või kurb põimub tihti koomilisega.

Romaan on tõlgitud kümnesse keeldeJaan Undusk. Eesti lugu: Mats Traat "Tants aurukatla ümber" EPL.ee, 22. mai 2009.

"Tantsu aurukatla ümber" lavastas Voldemar Panso Draamateatris 1973. aastal. Lavastus püsis mängukavas lühikest aega ning avalikke retsensioone-arvustusi oli vähe. 

Filmi "Tants aurukatla ümber" lavastas Peeter Simm 1987. Selles on viiele novellile-tantsule kirjutatud juurde ka kuues, mille tegevusaeg on talvel 1987. Kaheseerialine film esilinastus aprillis 1988. 

Viited

Kategooria:Mats Traadi teosed
Kategooria:Eesti romaanid
Kategooria:1971. aasta kirjandusteosed